OpenLLM-France/wikimedia huggingface dataset:
# Gaston Foixkoa (Nemoursko dukea)

    Artikulu hau Nemoursko dukeari buruzkoa da; beste esanahietarako, ikus «Gaston Foixkoa».
Gaston Foixkoa (Mazères, 1489ko abenduaren 19a - Ravenna, 1512ko apirilaren 11), Nemoursko eta Narbonako dukea, frantziar noble eta militarra izan zen. "Italiako trumoia" ezizena zuen.
Foixko Joanen eta Orleanseko Mariaren semea zen, Luis XII.aren iloba eta Nafarroako erregina zen Leonoraren biloba. 1505etik aurrera Nafarroako errege kargua hartu zuen, berari ez zegokiola, Katalina Foixkoari baizik, Frantziaren erregearen eskutik. Horretarako Zuberoako bizkonderria eman eta Nemoursko duketzarako bidea erraztu zion. 1510ean Tolosako parlamentuak Albretekoak Pirinioen iparraldean zeuzkan jabetza guztiak bere esku uztea lortu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-2-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Prescott, William Hickling. (1962). History of the reign of Ferdinand and Isabella, the Catholic. Southern Illinois University Press, 288 or..
* Datuak: Q375973
* Multimedia: Gaston of Foix, Duke of Nemours / Q375973
# Gaston (Oregon)

Gaston Oregongo hiri bat da. Washington konderrian kokatua dago. 2010ean 637 biztanle zituen, 0,71 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q3458912
* Multimedia: Gaston, Oregon / Q3458912
# Gaston Doumergue

Gaston Doumergue (Aigues-Vives, Gard, 1863ko abuztuaren 1a - ibidem, 1937ko ekainaren 18a) frantziar politikaria izan zen. Alderdi Erradikaleko buruzagia izan ondoren, Kolonietarako ministroa (1902-1905 eta 1914-1917), Merkataritzako ministroa (1906-1909-1910), Kanpo Arazoetakoa (1913-1914) eta Errepublikako lehendakaria izan zen (1924-1931). 1934ko otsaileko gertaeren ondoren, nazioaren batasunerako gobernuaren buru izendatu zuten, baina dimisioa aurkeztu behar izan zuen konstituzioa aldatu gabe urte bereko urriaren 8an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q296064
* Multimedia: Gaston Doumergue / Q296064
# Gaston (Ipar Carolina)

Gaston Ipar Carolinako herri bat da. Northampton konderrian kokatua dago. 2010ean 1.152 biztanle zituen, 4,38 kilometro koadrotan banatuta.

## Ikus, gainera

* Northampton konderria

## Kanpo estekak

* Datuak: Q2370816
# Gaston Bachelard

Gaston Bachelard (Bar-sur-Aube, 1884ko ekainaren 27a - Paris, 1962ko urriak 16a) frantziar filosofo bat izan zen. Zientziak eta Filosofia ikasirik, Zientzien Historia eta Filosofia irakatsi zuen Dijongo Unibertsitatean eta Parisko Sorbonan. Zientzia-ezagupenaren baldintzak aztertu zituen eta «arrazoiaren psikologiaren hastapenak ezartzen» saiatu zen. Bachelardena filosofia irekia da, jakintza-alorreko iraultza handiak beretzeko gai dena. Bachelarden liburu zenbait: Le Nouvel Esprit scientifique (1934); La formation de l'esprit scientifique (1938); Le Rationalisme appliqué (1948); Le Matérialisme rationnel (1953). Orobat, irudimen poetikoa eta horren sinboloak iradokitzen dituzten elementu naturalen psikoanalisia egiten saiatu da: La Psychanalise du feu (1937); L'Eau et les Rêves (1941): L'Air et les Songes (1943); La Poétique de l'espace (1957); La Poétique de la rêverie (1960).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q270800
* Multimedia: Gaston Bachelard / Q270800
# Gaston Defferre

Gaston Defferre (Marsillargues, Hérault, Frantzia, 1910eko irailaren 14a - Marseilla, Frantzia, 1986ko maiatzaren 7a) legegizon eta politikari frantsesa izan zen.

## Biografia

Sozialista 1933. urteaz geroztik. Erresistentzian jardun zuen Bigarren Mundu Gerran.
Marseillako alkate hautatu zuten 1953. urtean, diputatu 1946-1958 bitartean eta 1962. urtetik aurrera, eta senatari 1959tik 1962ra bitartean. Ministro hautatu zuten hainbat aldiz 1956. urteaz geroztik: Frantziako kolonietakoa Guy Molleten agintean (1956-1957), Deszentralizazio eta Barne ministroa Pierre Mauroyren gobernuarekin (1981-1984) eta lurraldekoa Laurent Fabiusekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q608815
* Multimedia: Gaston Defferre / Q608815
# Gaston Eyskens

Gaston François Marie Eyskens (Lier, Anberes, 1905eko apirilaren 1a - Lovaina, 1988ko urtarrilaren 3a) belgikar politikaria izan zen.

## Bizitza

Lovainako unibertsitateko irakasle, diputatu demokrata-kristaua eta Finantza ministroa izan zen. 1958an, Kongo Belgikarraren burujabetasunaren auziari egin behar izan zion aurre, eta parlamentua desegin zuen hiru urte geroago. Lehen Ministroa zela 1968-1972 bitartean, flandriarren eta valoniaren arteko gatazka konpondu nahi izan zuen deszentralizazioa eta autonomia bultzatuz, baina huts egin zuen, eta bere kargutik kendu zuten.

## Idazlanak

Ekonomiari buruzko obrak idatzi zituen: New Yorkeko portuaren eragin ekonomikoa (1929) eta Kongo belgikarraren ekonomia egoera (1934).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q14999
* Multimedia: Gaston Eyskens / Q14999
# Gaston Foixkoa

Gaston Foixkoa Foix leinuaren hainbat kideen izena da:
* Gaston I.a Foix-Biarnokoa († 1315)
* Gaston II.a Foix-Biarnokoa (1308 - 1343)
* Gaston III.a Foix-Biarnokoa (1331 - 1391)
* Gaston IV.a Foixkoa (1422 - 1472)
* Gaston I.a (Vianako printzea) (1444 - 1470)
* Gaston Foixkoa (Nemourseko dukea) (1489 - 1512)
* Gaston I.a Foixkoa (Kandalako kondea)
* Gaston II.a Foixkoa (Kandalako kondea) († 1500)
* Gaston III.a Foixkoa (Kandalako kondea) († 1536)
# Flammersfeld

Flammersfeld Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 1.293 biztanle zituen 4,06 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q568197
* Multimedia: Flammersfeld / Q568197
# Flammarion irarlana

Flammarion irarlana, Camille Flammarionen 1888ko L'Atmosphere: Méteorologie Populaire liburuan agertutako marrazki ezagun bat da, liburuko 163. orrialdean, eta, askotan, gizakiak astronomia aurkitu izana irudikatzeko erabili da. Marrazki misteriotsu honek, bere egilea ezagutzen ez dena, gizon bat (beharbada astronomo bat) erakusten du, lurreko atmosferatik begira, hau, bazter daitekeen gortina bat izango balitz bezala, honela Unibertsoaren funtzionamendua ikusiz. Flammarionen jatorrizko lana laguntzen duen testuak, honako hau dio:
"Zer da orduan, ganga urdin hau, benetan existitzen dena eta izarrak egunez ikustea eragozten diguna?"
Irarlan hau, iturri ugaritan, oker, Erdi Aroko lan bezala deskribatzen da, munduaren ikuspegi sinpleagatik, eta, baita, lur lauaren marrazkitzat ere hartua. Hala ere, inongo zalantzarik gabe, beranduago egin zen, bere data zehatza ezagutzen ez den arren. Flammarion, antzinako liburu astronomikoengatik zuen zaletasunagatik ere ezagutzen da, eta Kepler, Isaac Newton eta Tycho Braheren lanak zituen.

## Bertsio koloreztatuak

Gaur egun, marrazki honen koloreztaturiko bertsio ugari aurki daitezke.
* Bertsio garbia eta moztuta.
* Bertsio koloreatua.
* Hugo Heikenwaelder-en bertsioa, Viena (1998).
* 2015eko bertsioa.

## Kanpo estekak

* Datuak: Q1426992
* Multimedia: Flammarion Woodcut / Q1426992
# Flaming Youth (abestia)

"Flaming Youth" Kiss rock talde amerikarrearen abestia da. Abestia beraien 1976ko Destroyer albumean agertzen da, eta azala zuen lehen Kiss singlea izan zen. Singleak 72. postua lortu zuen AEBetan eta 73.a Kanadan.
Abestia Ace Frehleyk, Paul Stanleyk, Gene Simmonsek eta Bob Ezrinek idatzi zuten. Ezrinek beste hirurek idatzitako abesti zatiak hartu zituen, eta batera jarri abestia osotzeko. Adibidez, "Flaming Youth" abestiko riff nagusietako bat Simmonsen "Mad Dog" izeneko abesti batekoa zen, zein Kissen 2001eko The Box Set bilduman agertu zen.
Dick Wagner saioko gitarjoleak eta Alice Cooperren bakarlari taldeko kideak abestiaren gitarra soloa jo zuen, baita "Sweet Pain" abestikoa ere, diskoko hurrengo abestia. Hau sorpresa handia izan zen Frehleyrentzat, nor ez zen konturatu bere soloa bergragatu zutela albumaren azkenengo nahasketak entzun zituen arte.
Abestiaren instrumentazioan kaliope bat agertzen da, Bob Ezrin ekoizleari bururatu zitzaiona.

## Langileak

* Paul Stanley - ahotsak/gitarra erritmikoa
* Ace Frehley - gitarra nagusia
* Gene Simmons - baxua
* Peter Criss - bateria
* Dick Wagner - gitarra soloa

## Erreferentziak

* ↑ Leaf, David; Sharp, Ken. (2003). KISS: Behind the Mask: The Official Authorized Biography. Warner Books ISBN 0-446-53073-5..

## Kanpo estekak

* Datuak: Q2698459
# Flamingo Las Vegas

Flamingo Las Vegas, formalki The Fabulous Flamingo eta Flamingo Hilton Las Vegas, AEBetako Nevada estatuko Las Vegas hirian dagoen luxuzko hotel eta kasino bat da.
1946an irekia izan zen.

## Kanpo loturak

* Webgune ofiziala (Ingelesez)
* Datuak: Q1426968
* Multimedia: Flamingo Las Vegas / Q1426968
# Flamita

Flamita mineral bat da.

## Ezaugarriak

Flamita elementu kimiko mineralaren formula kimikoa hau da: ${\ce {Ca8-x(Na,K)x(SiO4)4-x(PO4)x}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 5 - 5,5 da.

## Erreferentziak

* 1 2 (Ingelesez) «Flamite: Mineral information, data and localities.» www.mindat.org (Noiz kontsultatua: 12-05-2019).
# Flamingo Berria

Flamingo Berria Euskal Telebistak sortutako telesaila da, 1992 eta 1994 artean ETB 1ean igorrita.

## Ezaugarri teknikoak

* Zuzendaria: Luis Cortés
* Gidoigilea: Martxelo Otamendi, Ramón Barea, Felipe Loza eta Joanes Urkixo
* Ekoizlea: K-2000 S.A.

## Sinopsia

Oharra: Atal honek istorio osoa edo amaiera argitzen du.
Telesailean diskoteka bateko pertsonaiei gertatzen zaizkienak agertzen dira era umoretsu batean.

## Antzezleak

* Ramón Ibarra
* Kontxu Odriozola
* Mikel Garmendia
* Ramon Agirre
* Iñaki Beraetxe
* Justi Larrinaga

## Erreferentziak

* ↑ «Showa eta komedia era armonikoan nahastea zaila izan da» Argia 1993-1-17.

## Kanpo estekak

* Datuak: Q19947901
# Freawine

Freawine Tolkienen legendariumean agertzen den pertsonaia bat da, eta, bere istorioa, Eraztunen Jauna eleberriaren eranskinetan kontatzen da. Rohirrim bat da, Rohango bosgarren erregea. Bere aita Frea Eguzkiaren Hirugarren Aroko 2659. urtean hil zenean bihurtu zen Rohango errege, 65 urterekin.
Bere aitona Aldor Zaharraren erregealdian jaio zen, eta 51 urte zituen bere aita, erresumako errege bihurtu zenean, Aldor hil ondoren.
21 urtez gobernatu zuen, 86 urterekin Eguzkiaren Hirugarren Aroko 2680an hil zen arte. Bere oinordekoa, bere seme Goldwine izan zen.
# Frea

Frea, Tolkienen legendariumean agertzen den pertsonaia bat da, eta, bere istorio laburra, Eraztunen Jauna eleberriaren eranskinetan kontatzen da. Rohango laugarren erregea izan zen bere aita Aldor, Eguzkiaren Hirugarren Aroko 2645ean hil ondoren, jada 75 urte zituenean. Bere aitaren seme-alabetako laugarrena zen, hiru arreba nagusi zituelarik.
Berrogei urtez gobernatu zuen, 84 urterekin, Eguzkiaren Hirugarren Aroko 2699an hil zen arte. Bere oinordekoa, bere seme Freawine izan zen.
# Freaky Friday (2003ko filma)

Freaky Friday (euskaraz Ostiral Frikia), 2003ko Mark Waters estatubatuarrak zuzendutako fantasiazko komedia film bat da. 1976ko izenburu berdineko filmaren berregokitzapena da, biak ere Mary Rodgers idazlearen 1972ko izenburu berdineko eleberrian oinarrituak. Jamie Lee Curtis, Lindsay Lohan, Harold Gould, Chad Michael Murray eta Mark Harmon aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Los Angeles, Tess Coleman (Jamie Lee Curtis) doktorea eta Anna (Lindsay Lohan) hamabost urteko alaba nerabeak gustu ezberdinak dituzte. Annak bere amak haren musikazaletasuna ez babestea ulertzen ez duenen bitartean, berriz ezkontzekotan den Tess alargunak bere buruari alaba Ryan Volvo (Mark Harmon) senargaiarekin desatsegina izatearen arrazoia zein ote den galdetzen dio. Egun batez, txinatar fortunaren galletatxo batzuk ama-alaben bizitzak aladatuko dituzte: biharamunean, Tess eta Annak bata bestean gorpuztuak esnatuko dira. Piskanaka-piskanaka, batak bestearen ikuspuntua ulertzen hasiko dira, baina beren jatorrizko gorputzetara itzultzeko modua topatu beharko dute, Tessen ezkontza egun gutxitara ospatzea baidoa.

## Aktoreak

* Jamie Lee Curtis: Tess Coleman doktorea
* Lindsay Lohan: Anna Coleman
* Harold Gould: Aitona Alan
* Chad Michael Murray: Jake
* Mark Harmon: Ryan Volvo
* Stephen Tobolowsky: Elton Bates jauna
* Ryan Malgarini: Harry Coleman
* Christina Vidal: Maddie
* Haley Hudson: Peg
* Rosalind Chao: Pei-Pei
* Lucille Soong: Pei-Peiren ama
* Julie Gonzalo: Stacey Hinkhouse
* Willie Garson: Evan
* Dina Waters: Dottie Robertson
* Cayden Boyd: Joe
* Christopher Guest: Coleman jauna

## Kanpo estekak

* IMDBko fitxa irakurgai (Ingelesez)
* Datuak: Q118713
# Frazzanò

Frazzanò Italiako udalerri bat da. Messinako probintzian kokatuta dago, Sizilia eskualdean. 587 biztanle ditu, 7 kilometro koadroko azaleran banatuta.

## Mugakideak

Frazzanòk honako udalerri hauekin egiten du muga:
Galati Mamertino Mirto San Salvatore di Fitalia Capri Leone Longi San Marco d'Alunzio

## Kanpo estekak

* Datuak: Q264835
* Multimedia: Frazzanò / Q264835
# Freaks

Freaks (euskaraz Mustroak) 1932ko Tod Browning estatubatuar zinema zuzendari eta ekoizleak zuzendu eta ekoitzitako beldurrezko film surrealista da. 1923ko Tod Robbins idazlearen Spurs kontakizun laburrean oinarritua dago. Wallace Ford, Leila Hyams, Olga Baclanova eta Roscoe Ates aktoreek antzeztu zuten.
Gaur egun kultuzko filma da.

## Argumentua

Oharra: Atal honek istorio osoa edo amaiera argitzen du.
Gizaki itxuragabez, elbarriz eta bitxiz osatutako zirku batean, Hans ipotxak (Harry Earles) dirutza bat jarauntsi berri du. Une horretatik aurrera, Kleopatra (Olga Baclanova) trapezista ederrak ipotxa maitemintzen eta haren dirutza bereganatzen saiatuko da. Hori lortzeko, Herkules indartsuaren laguntza izango du (Henry Victor).

## Aktoreak

* Wallace Ford: Froso
* Leila Hyams: Venus
* Olga Baclanova: Kleopatra
* Rosco Ates: Roscoe
* Henry Victor: Herkules
* Harry Earles: Hans
* Daisy Earles: Frieda
* Rose Dione: Madame Tetrallini
* Daisy and Violet Hilton: Siames bikiak
* Schlitzie: Bere burua antzeztuz
* Josephine Joseph: Erdi Emakume Erdi Gizona
* Johnny Eck: Erdi Mutikoa
* Frances O'Connor: Besorik gabeko neska
* Peter Robinson: Giza eskeletoa
* Olga Roderick: Bizardun anderea
* Koo Koo: Bere burua antzeztuz
* Prince Randian: Bular biziduna
* Martha Morris: Angelenoren besorik gabeko emaztea
* Elvira Snow: Pinhead Pip
* Jenny Lee Snow: Pinhead Zip
* Elizabeth Green: Txori neska
* Delmo Fritz: Ezpata jalea
* Angelo Rossitto: Angeleno
* Edward Brophy eta Matt McHugh: Rollo anaiak

## Kanpo estekak

* Freaks filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1133723
* Multimedia: Freaks (1932 film) / Q1133723
# Freaky Styley

Freaky Styley Red Hot Chili Peppers taldearen bigarren diskoa da, 1985ean argitaratutakoa.

## Kantu zerrenda

Abesti guztiak Flea, Anthony Kiedis, Cliff Martinez eta Hillel Slovakek idatzitakoak dira, besterik adierazten denetan izan ezik.
* "Jungle Man" – 4:09
* "Hollywood (Africa)" (The Meters) – 5:03
* "American Ghost Dance" – 3:51
* "If You Want Me to Stay" (Stewart) – 4:07
* "Nevermind" (Flea/Kiedis/Irons/Slovak) – 2:48
* "Freaky Styley" – 3:39
* "Blackeyed Blonde" – 2:40
* "The Brothers Cup" – 3:27
* "Battleship" – 1:53
* "Lovin' and Touchin'" – 0:36
* "Catholic School Girls Rule" (Flea/Kiedis/Martinez) – 1:55
* "Sex Rap" (Flea/Kiedis/Irons/Slovak) – 1:54
* "Thirty Dirty Birds" – 0:14
* "Yertle the Turtle" – 3:46

### 2003ko edizioko kantu gehigarriak

* "Nevermind" (demoa) (Flea/Kiedis/Irons/Slovak) – 2:17
* "Sex Rap" (demoa) (Flea/Kiedis/Irons/Slovak) – 1:37
* "Freaky Styley" (jatorrizko bertsio luzea) – 8:49
* "Millionaires Against Hunger" – 3:28

## Kanpo estekak

* Datuak: Q279093
# Freathy

Freathy, Ingalaterrako Kornualles konderriko kostaldeko herri eta hondartza bat da.

## Kanpo estekak

* Datuak: Q5494304
* Multimedia: Freathy / Q5494304
# Freboldita

Freboldita sulfuro motako minerala da eta nickeline taldearen kidea da.

## Ezaugarriak

Freboldita sulfuro mineralaren formula kimikoa hau da: ${\ce {CoSe}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Freboldite: Mineral information, data and localities.» www.mindat.org (Noiz kontsultatua: 12-05-2019).
# Frealaf

Frealaf Hildeson, Tolkienen legendariumeko pertsonaia bat da, eta, bere istorioa, Eraztunen Jauna eleberriaren eranskinetan kontatzen da. Rohango hamargarren erregea izan zen eta bigarren oinordekotza leinuko lehenengoa.

## Historia

Helm Burdinazko Eskuren iloba izan zen, eta hau eta bere lehengusuak Kuernabillako setioan, Eguzkiaren Hirugarren Aroko 2759an hilak izan ondoren errege bihurtu zen.
Frealaf, Edoras birkonkistatzeko kanpaina ausart baten buru izan zen. Berreskuratzea eta Dunledinarrak, Isen eta Adorn ibaiak zeharkatu arte kanporatzea lortu zuen, honela Rohan askatuz.
Bere koroaketan, Saruman, denbora luzez bertatik kanpo egon izan ondoren agertu zen, bere laguntza eta adiskidetasuna eskainiz. Honegatik eta Frealafen aholkuz, Beren Gondorrekoak, Sarumani, Orthanceko giltzak eta Isengardeko lurraldea eman zizkion, azken honetan bizi zedin, dunledinarren konkista saiakeretatik babesteko baldintza bakarrarekin.
39 urteko erregealdia izan zuen, 2798an hil zen arte, eta, bere oinordekoa, bere seme Brytta izan zen.
# Funk's Grove udalerria, McLean konderria (Illinois)

Funk's Grove udalerria Ameriketako Estatu Batuetako Illinois estatuko udalerri bat da, McLean konderrian. Azken zentsuaren arabera 283 biztanle zituen, 48.21 milia karratu (124.9 km$^2$) eremuan.

## Ekonomia

2020ko zentsuaren arabera, Funk's Grove udalerrian 119 etxebizitza zeuden. Per capita diru-sarrerak 24.229 estatubatuar dolar ziren.

## Kanpo estekak

* Datuak: Q5509200
# Funisciurus duchaillui

Funisciurus duchaillui Funisciurus generoko animalia da. Karraskarien barruko Sciuridae familian sailkatuta dago.

## Ikus, gainera

* Funisciurus
* Sciuridae

## Kanpo estekak

* Datuak: Q1877392
# Funisia

Funisia Ediacarar garaian bizi izan zen animalia genero bat da, gaur egun iraungita dagoena. Espezie bakarra deskribatu da, Funisia dorothea.

## Aurkikuntza eta izena

Mary L. Droser eta James G. Gehling paleontologo estatubatuarrek aurkitu zuten Australia hegoaldean 2008an. Funisia izenak latinez "soka" esan nahi du, animaliaren itxurak hori iradokitzen baitu. Espeziearen dorothea izena Mary L. Droser-ek jarri zuen haren ama Dorothy Droser-en omenez.

## Deskribapena eta bizimodua

Itsaso hondoan finkatuta bizi zen animalia sedentarioa zen. Tente dagoen soka baten antzekoa zen eta 30 cm inguru altxatzen zena. Zizare itxurako gorputz segmentatua zuen. Funisia multzoak aurkitzen dira, gaur egungo koralen edo belakien antzera, eta horrek iradokitzen du sexu ugalketa bidez ugaltzen zela. Antzinagoko alga gorrietan sexu ugalketaren ebidentziak badaude, baina Funisia da ugalketa mota hau aurkitu den animaliarik zaharrenetakoa.

## Taxonomia

Hain antzinako animalia izanik ez dago argi zein talderi dagokion. Cnidaria edo Porifera filumekin erlazionatu izan da.

## Erreferentziak

* ↑ (Ingelesez) Droser, Mary L.; Gehling, James G.. (2008-03-21). «Synchronous Aggregate Growth in an Abundant New Ediacaran Tubular Organism» Science 319 (5870): 1660–1662. doi:10.1126/science.1152595. ISSN 0036-8075. (Noiz kontsultatua: 2022-12-08).
* ↑ «Environmental News Network - Early life on Earth - no predators, plenty of sex» www.enn.com (Noiz kontsultatua: 2022-12-08).
* ↑ (Gaztelaniaz) Vida primigenia - La llegada - Documental en RTVE. 2022-09-28 (Noiz kontsultatua: 2022-12-08).
* ↑ (Ingelesez) «Volume 26 Issue 3 | Paleobiology | GeoScienceWorld» pubs.geoscienceworld.org (Noiz kontsultatua: 2022-12-08).
* ↑ (Ingelesez) «Research shows Earth's earliest animal ecosystem was complex and included sexual reproduction» phys.org (Noiz kontsultatua: 2022-12-08).

## Kanpo estekak

* Datuak: Q2084726
# Funj

Funj herria gaur egungo Sudango talde etniko bat da. Bere jatorria ez da oso ezaguna, baina historian zehar Nubiara hegoaldean dagoen Suddetik iritsi zirela esaten da, XVI. mende inguruan. Badirudi Shilluk herriaren presioak eragin zuela mugimendu hau. Nubiara iristerakoan Abdallah Jammak sorturiko inperioa bereganatu zuten eta Sennarko Sultanerria osatu zuten. Hainbat mendetan euren estatua izan zen.
1821ean erresuma erori zenean monarkia arabiartzatua izan zen eta hizkuntza hori zen euren eguneroko hizkuntza.

## Kanpo estekak

* Datuak: Q2714767
# Flumenthal

Flumenthal Suitzako udalerria da. Solothurn kantonamenduan dago, Lebern barrutia barrutian. 2014an 976 biztanle zituen 3,09 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67334
* Multimedia: Flumenthal / Q67334
Riedholz
# Fluidra

Fluidra S.A. igerilekuetarako eta wellnesserako ekipamendua egiten duen kataluniar enpresa da.
1969an Bartzelonan, lau familiak (Planes, Serra, Corbera eta Garrigós) Astral Construcciones Metálicas izeneko konpainia sortu zuten. Urteetan zehar, Fluidra nazioarteko enpresa bihurtu zen, eta 6.000 langile inguru ditu, Europan, Ipar Amerikan, Australian, Asian eta Afrikan 45 herrialde baino gehiagotan kokatutako ekoizpen-zentroetan eta merkataritza-ordezkaritzetan lan egiten dutenak.

## Erreferentziak

* ↑ (Gaztelaniaz) FLUIDRA. Liderazgo mundial basado en la innovación y la internacionalización. 2019-12-01.
* ↑ (Gaztelaniaz) Sanz, Alberto. (2021-6-6). «Las cuatro familias catalanas que montaron un imperio de 6.500 millones con las piscinas» Vozpópuli.

## Kanpo estekak

* Datuak: Q11922225
* Multimedia: Fluidra / Q11922225
# Flumendosa

Flumendosa hegoaldeko Sardiniako ibaia da, uharteko bigarren ibairik luzeena, Tirso ibaiaren ondoren, dena. Armidda mendian jaioa, Tirreniar itsasoan bokalea du, Muravera eta Villaputzutik gertu.

## Kanpo estekak

* Datuak: Q1243685
* Multimedia: Flumendosa river / Q1243685
# Flumeri

Flumeri Italiako udalerri bat da. Avellinoko probintzian kokatuta dago, Campania eskualdean. 2.506 biztanle ditu, 34,55 kilometro koadroko azaleran banatuta.

## Mugakideak

Flumerik honako udalerri hauekin egiten du muga:
Ariano Irpino Castel Baronia Grottaminarda San Nicola Baronia Sturno Zungoli Frigento San Sossio Baronia Villanova del Battista

## Kanpo estekak

* Datuak: Q55033
* Multimedia: Flumeri / Q55033
# Fluminimaggiore

Fluminimaggiore Carbonia-Iglesiasko (Sardinia, Italia) udalerria da.

## Kanpo estekak

* Datuak: Q286269
* Multimedia: Fluminimaggiore / Q286269